open-index/open-wikipedia-markdown huggingface dataset:
চিত্রাঙ্গদা সিং

**চিত্রাঙ্গদা সিং** (জন্ম: ৩০শে আগস্ট ১৯৭৬) হলেন একজন ভারতীয় চলচ্চিত্র অভিনেত্রী, যিনি মূলত হিন্দি চলচ্চিত্রে কাজ করে থাকেন। তিনি *[[ইয়ে সালি জিন্দেগী]]*, *[[হাজারো খোয়াইশে অ্যায়সি]]*, *[[দেশি বয়েজ]]*, *[[ইনকার]]*, *[[আই, মি অউর ম্যায়]]* এবং *[[বাজার (চলচ্চিত্র)|বাজার]]* এর মতো ছবিতে অভিনয় করেছেন।

## প্রারম্ভিক জীবন
চিত্রাঙ্গদা সিং ১৯৭৬ সালের ৩০শে আগস্ট তারিখে ভারতের রাজস্থানের যোধপুর জেলায় জন্মগ্রহণ করেছিলেন। তিনি যোধপুরের পাশাপাশি কোটা, উত্তর প্রদেশের বেরিলি এবং মিরাটে তাঁর শৈশব অতিবাহিত করেছেন। তাঁর বাবার নাম কর্নেল নিরঞ্জন সিং চাহাল, যিনি একজন ভারতীয় সেনা কর্মকর্তা। তাঁর বাবার বদলির চাকরির সুবাদে তাঁর পরিবারকে বেশ কয়েক স্থানে বসবাস করতে হয়েছে। তাঁর ভাই দিগ্বিজয় সিং চাহাল একজন গলফ খেলোয়াড়। মিরাটের সোফিয়া গার্লস স্কুল হতে স্কুল জীবনের পড়াশোনা সম্পন্ন করার পরে, তিনি নতুন দিল্লির লেডি আরউইন কলেজ থেকে হোম সায়েন্স (খাদ্য ও পুষ্টি) বিভাগ হতে স্নাতক শেষ করেছেন।

## পেশাজীবন
চিত্রাঙ্গদা সিং রুপালি পর্দায় কাজ শুরু করার পূর্বে একজন মডেল হিসাবে তাঁর কর্মজীবন শুরু করেছিলেন। কলেজের পড়াশোনা শেষ করে তিনি আইসিআইসিআই ব্যাংক এবং আলুক্কাস জুয়েলারির মতো প্রতিষ্ঠানের মডেল হিসেবে কাজ করেছেন। তিনি আলতাফ রাজার *তুম তো ঠহরে পরদেশি* নামক অ্যালবামে মডেল হিসেবে কাজ করার মাধ্যমে খ্যাতি অর্জন করেছিলেন। অতঃপর তিনি গুলজারের সংগীত ভিডিও *সানসেট পয়েন্টে* এ কাজ করার পরে সকলের দৃষ্টি আকর্ষণ করেন।

পরবর্তীতে, তিনি গায়ক অভিজিৎ ভট্টাচার্যের একটি মিউজিক ভিডিও-এ কাজ করেছিলেন। এরপরে, ২০০৩ সালে সুধীর মিশ্রের চলচ্চিত্র *[[হাজারো খোয়াইশেঁ অ্যায়সি]]*-তে অভিনয় করার মাধ্যমে তিনি চলচ্চিত্র জগতে অভিষেক করেছিলেন; উক্ত চলচ্চিত্রে তাঁর কাজ বেশ প্রশংসিত হয়েছিল। *[[দ্য ওয়াশিংটন পোস্ট|দ্য ওয়াশিংটন পোস্টের]]* একটি পর্যালোচনামূলক কলামে তাঁর "চরিত্রকে মর্যাদাবোধ এবং শালীনতার গভীর উপলব্ধি" দেওয়ার জন্য প্রশংসা করা হয়েছে। এর পরে চিত্রাঙ্গদা ২০০৫ সালে *কাল: ইয়েস্টারডে এবং টুমোরো* নামক চলচ্চিত্রে অভিনয় করেছিলেন।

২০০৫ থেকে ২০০৮ সাল পর্যন্ত তিনি অভিনয় জগতে থেকে বিরতি নিয়েছিলেন। ২০০৮ সালে, তিনি পরিচালক ওনিরের রোমান্টিক-কমেডি চলচ্চিত্র, *[[সরি ভাই!]]*-এ অভিনয় করেছেন; যেখানে তিনি সঞ্জয় সুরির বিপরীতে কেন্দ্রীয় চরিত্রে অভিনয় করেছিলেন।

## ব্যক্তিগত জীবন
চিত্রাঙ্গদা সিং জ্যোতি রণধাওয়া নামক একজন গলফ খেলোয়াড়ের সাথে বিবাহ বন্ধনে আবদ্ধ হয়েছিলেন। চিত্রাঙ্গদা এবং তাঁর স্বামী ২০১৩ সালে পৃথক হয়ে গিয়েছিলেন এবং ২০১৪ সালের এপ্রিল মাসে আনুষ্ঠানিকভাবে তাঁদের বিবাহ বিচ্ছেদ ঘটে। এই দম্পতির জোরাবর নামে একটি ছেলে রয়েছে; তাঁর হেফাজত চিত্রাঙ্গদাকে দেওয়া হয়েছে।

## তথ্যসূত্র

## বহিঃসংযোগ

* 
* 

বিষয়শ্রেণী:সামরিক সন্তান
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:যোধপুরের ব্যক্তি
বিষয়শ্রেণী:রাজস্থানের অভিনেত্রী
বিষয়শ্রেণী:১৯৭৫-এ জন্ম
নীহারিকা সিং

**নীহারিকা সিং** (জন্ম: ৩১শে আগস্ট ১৯৮২) হলেন একজন ভারতীয় চলচ্চিত্র অভিনেত্রী এবং প্রাক্তন মিস ইন্ডিয়া। তিনি ২০০৫ সালে ফেমিনা মিস ইন্ডিয়া আর্থ খেতাব অর্জন করেন এবং ২০১২ সালের কান চলচ্চিত্র উৎসব-এ প্রদর্শিত চলচ্চিত্র *[[মিস লাভলি]]*-তে অভিনয় করেছেন; যেটি উক্ত উৎসবে *উন সার্টেইন রিগার্ড*-এর সাথে প্রতিযোগিতা করেছে।

## প্রারম্ভিক জীবন
নীহারিকা সিং ১৯৮২ সালের ৩১শে আগস্ট তারিখে জন্মগ্রহণ করেছেন। তিনি ভারতের উত্তরাঞ্চলের বিভিন্ন পার্বত্য শহর এবং ছোট শহরে তাঁর শৈশব অতিবাহিত করেছেন; যেখানে তাঁর বাবা উত্তর প্রদেশের পর্যটন বিভাগে কাজ করেছিলেন; কিন্তু রাজ্য ভাগ হওয়ার পরে, তিনি ভারত সরকারের উত্তরাখণ্ড পর্যটন বিকাশ বোর্ড-এ কাজ করেছিলেন। মাত্র ৪ বছর বয়সে ভারত মাতার চরিত্রে তাঁর প্রথম অভিনয়টির কথা তিনি সর্বদা স্মরণ করে থাকেন। ছোটবেলায়, তিনি নৈনিতালের অল সেইন্ট'স কলেজের একটি বোর্ডিং স্কুলে পড়াশোনা করার পূর্বে সাহিত্য কলা পরিষদ দ্বারা পরিচালিত শিশু থিয়েটার কর্মশালায় নিয়মিত অংশ নিয়েছিলেন।

নীহারিকা সিং ১৯৯৯ সালে মডেলিং শুরু করেছিলেন এবং মাত্র ১৭ বছর বয়সে তিনি প্রথম দেরাদুনের একটি ডিজাইন ইনস্টিটিউটের র‌্যাম্পে হেঁটেছিলেন। অতঃপর তিনি ফ্যাশন ভিত্তিক অনুষ্ঠানে অংশগ্রহণ করতে থাকেন এবং শ্রী রাম কলেজ অফ কমার্স হতে বি.কম (অনার্স) ডিগ্রি অর্জনের জন্য নতুন দিল্লিতে চলে আসেন। দিল্লিতে মডেলিংয়ের সময় তিনি বেশ কয়েকটি মুদ্রণ প্রচার এবং সঙ্গীত ভিডিওতে উপস্থিত হয়েছিলেন, যার মধ্যে একটি ছিল লতা মঙ্গেশকর এবং জগজিৎ সিংয়ের সঙ্গীত ভিডিও। তিনি কলেজ ছেড়ে ২০০৩ সালে মুম্বই চলে যান।

## পেশা
নীহারিকা সিং ২০০৫ সালে ফেমিনা মিস ইন্ডিয়াতে অংশ নিয়েছিলেন এবং "মিস ফটোজেনিক" ও "মিস বিউটিফুল হেয়ার"-এর খেতাবসহ মিস ইন্ডিয়া আর্থ খেতাব অর্জন করেছেন। তারপরে তিনি ফিলিপাইনে অনুষ্ঠিত মিস আর্থ ২০০৫-এ ভারতের প্রতিনিধিত্ব করতে গিয়েছিলেন। তিনি বেশ কয়েকটি টেলিভিশন বিজ্ঞাপন, মুদ্রণ বিজ্ঞাপন, সঙ্গীত ভিডিওতে উপস্থিত হয়ে *বনুঙ্গী ম্যায় মিস ইন্ডিয়া* নামক একটি অনুষ্ঠানে উপস্থাপনার দায়িত্ব পালন করেছিলেন।

## বিতর্ক
২০১৭ সালে পেঙ্গুইন র‍্যান্ডম হাউস দ্বারা প্রকাশিত *অ্যান অর্ডিনারি লাইফ* নামক স্মৃতিকথায়, অভিনেতা নওয়াজুদ্দীন সিদ্দিকী তাদের সম্পর্ক নিয়ে মনগড়া বিবরণ দেওয়ার পর তীব্র প্রতিক্রিয়া ওঠে। সিদ্দিকী ক্ষমা চেয়েছিলেন এবং পরের কয়েকদিনের মধ্যে বইটি প্রত্যাহার করেছিলেন। ফ্লাইট অ্যাটেন্ডেন্ট আনিসিয়া বাত্রার আত্মহত্যার মামলায় নীহারিকা একটি বিবৃতি দিয়েছিলেন, সেখানে তিনি প্রধান অভিযুক্ত মায়াঙ্ক সিং সিংহভিকে, ২০১১ সালে তাদের সংক্ষিপ্ত সম্পর্কের সময়, হিংসা ও হামলার অভিযোগে অভিযুক্ত করেছিলেন। তিনি আরও দাবি করেছিলেন যে অ্যানিসিয়া তার রহস্যজনক মৃত্যুর কয়েক দিন আগে ২০১৮ সালে তার সাথে যোগাযোগ করেছিলেন। ২০১৮ সালের নভেম্বর মাসে, তিনি বিনোদন শিল্পে কর্মরত একজন দলিত মহিলা হিসেবে, মি টু আন্দোলনকে সম্বোধন করে একটি দীর্ঘ বিস্তৃত বক্তব্য লিখেছিলেন।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:উত্তরাখণ্ডের নারী মডেল
বিষয়শ্রেণী:মিস আর্থ ২০০৫-এর প্রতিযোগী
বলজিন্দর কৌর

**বলজিন্দর কৌর** একজন ভারতীয় অভিনেত্রী, যিনি মূলত তামিল চলচ্চিত্রে কাজ করেছেন। এছাড়াও তিনি হরিয়ানভী, হিন্দি ছবিতেও অভিনয় করেছেন।

## প্রাথমিক জীবন

কৌর পাঞ্জাবের ভোগপুরের নিকটবর্তী ভোন্দিয়ান গ্রামে জন্মেছেন এবং বড় হয়ে উঠেছেন। হোশিয়ারপুরের ডিএভি কলেজে পড়াশোনার সময় তাঁর থিয়েটারের প্রতি আগ্রহ তৈরি হয়। ১৯৯৪ সালে, তিনি একটি কঠিন সিদ্ধান্ত নেন এবং, 'শিক্ষা' (বি এড) নিয়ে পড়ার বদলে, নাটকের ওপরে ডিগ্রি অর্জন করতে পাঞ্জাব বিশ্ববিদ্যালয়ে পড়াশুনা শুরু করেন। স্নাতক শেষ করার পরে, তিনি হরিয়ানা হিশারের একটি বিদ্যালয়ে নাটক শেখাতে শুরু করেছিলেন এবং পরে ২০০০ সালে ব্রিজেশ শর্মাকে বিয়ে করেছিলেন  স্কুল অফ ড্রামা তে থাকার সময় তিনি ধ্রুপদী নৃত্য এবং সংগীতের বিভিন্ন ধারা শিখেছিলেন 
এবং পরবর্তীকালে তথ্য ভাণ্ডারের সদস্য হিসাবে ছয় বছর কাজ করেছিলেন। 

## কর্ম জীবন
কৌর হিন্দি *[[শহীদ (চলচ্চিত্র)|শহীদ]] * (২০১৩) চলচ্চিত্রে অভিনয়ের মাধ্যমে চলচ্চিত্র অভিনেত্রী হিসাবে তাঁর অভিনয়ের সূচনা করেছিলেন। তাঁর অভিনয় সমালোচকদের দ্বারা প্রশংসিত হয়েছিল। এই ছবির জন্য তাঁর সঙ্গে যোগাযোগ করেছিলেন, ছবির চরিত্র অনুযায়ী অভিনেতা সন্ধানে দায়িত্বপ্রাপ্ত পরিচালক, মুকেশ ছাবরা (কাস্টিং ডিরেক্টর)। তিনি কৌরের একটি মঞ্চাভিনয় দেখে তাঁর খোঁজ পেয়েছিলেন। এই চলচ্চিত্রের পর, পরবর্তীকালে, আমির খানের দুটি ছবিতে অভিনয় করার জন্য যোগাযোগ করা হয়েছিল, যার একটি ছিল * [[পিকে (চলচ্চিত্র)|পিকে]] * (২০১৪) এবং অপরটি * [[দঙ্গল (চলচ্চিত্র)|দঙ্গল]] * (২০১৬)। কিন্তু তিনি এই সুযোগগুলি প্রত্যাখ্যান করেছিলেন, কারণ হিসেবে তিনি বলেছিলেন জাঁকজমকপূর্ন ভূমিকায় অভিনয় করতে তাঁর অনীহা ছিল। ২০১৪ সালে, তিনি রাজীব ভাটিয়া পরিচালিত হরিয়ানভি চলচ্চিত্র * পাগড়ি: দ্য অনার * এ কাজ করেছিলেন, স্কুল অফ ড্রামা তে পড়ার সময় থেকেই তিনি রাজীবকে চিনতেন। তাঁর স্বামী ব্রিজেশ শর্মাও নায়িকার বাবা হিসাবে ছবিতে একটি চরিত্রে অভিনয় করেছিলেন। ছবিতে অভিনয়ের জন্য, তিনি সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন এবং পরবর্তীকালে পাঞ্জাব বিশ্ববিদ্যালয় তাঁর কাজের জন্য তাঁকে স্বীকৃতি দিয়েছিল। এরপরে তাঁকে সুধা কোঙ্গারা প্রসাদের এর দ্বিভাষিক ছবি, *[[ইরুধি সুত্রু|সালা খাড়ুস]]* তে চেন্নাইয়ের বস্তিতে থাকা একজন মারোয়াড়ি মহিলা হিসাবে দেখা গিয়েছিল। তামিল সংস্করণে অভিনয় করার জন্য, তিনি তাঁর সংলাপগুলি ইংরেজি ভাষায় উচ্চারণ অনুযায়ী লেখার পরে মুখস্থ করেছিলেন।

## ব্যক্তিগত জীবন
২০০০ সালে, কৌর তাঁর বিশ্ববিদ্যালয়ের সহপাঠী ব্রিজেশ শর্মাকে বিবাহ করেছিলেন।  ন্যাশনাল স্কুল অফ ড্রামাতে পড়ার সময়ও তাঁরা সহপাঠী ছিলেন।

## সম্মাননা
চলচ্চিত্রে কৃতিত্বের সম্মানজনক পুরস্কার প্রদানের ৬২ তম সংস্করণে হরিয়ানভি চলচ্চিত্র পাগড়ি দ্য অনার এ অভিনয়ের জন্য বলজিন্দর কৌর সেরা সহ অভিনেত্রীর জাতীয় চলচ্চিত্র পুরস্কার অর্জন করেছিলেন।
পাঞ্জাব বিশ্ববিদ্যালয়, পাগড়ি দ্য অনার এ অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার জয়ী বলজিন্দর কৌরকে সম্মানিত করে। 

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
শামা সিকান্দার

**শামা সিকান্দার** (জন্ম: ৪ঠা আগস্ট ১৯৮১) হলেন একজন ভারতীয় অভিনেত্রী, যিনি *ইয়ে মেরি লাইফ হ্যায়* (২০০৩-০৫) নামক টেলিভিশন ধারাবাহিক, *সেক্সাহলিক* নামক স্বল্পদৈর্ঘ্য চলচ্চিত্র এবং *[[মায়া: স্ল্যেভ অফ হার ডিজায়ার]]* নামক মিনি সিরিজের মতো বেশ কয়েকটি ধারাবাহিকের প্রধান চরিত্রে অভিনয়ে মাধ্যমে সকলে নজর কেড়েছিলেন। বড় পর্দায়, ১৯৯৯ সালে, আমির খান অভিনীত *[[মন (চলচ্চিত্র)|মন]]* নামক চলচ্চিত্রে অভিনয়ের মাধ্যমে সিকান্দার তাঁর অভিনয় জীবন শুরু করেছিলেন। অতঃপর তিনি অসংখ্য বলিউড চলচ্চিত্রে অভিনয় করেছেন। তাঁর পরবর্তী নাট্যমঞ্চ ২০১৯ সালের ৮ই নভেম্বর তারিখে মুক্তিপ্রাপ্ত, ''বাইপাস রোড''।

অভিনয়ের মাধ্যমে সকলের নজরে আসার পর তিনি একজন ফ্যাশন আইকন হিসেবে বিবেচিত হয়েছেন (তিনি এর পূর্বে তিনি তাঁর নিজস্ব ডিজাইন সংস্থা 'সাইশা'-এর মালিক ছিলেন)। তিনি একই সাথে এবং একজন উদ্যোক্তা / সৃজনশীল পরিচালক, যিনি শামা সিকান্দার ফিল্মস প্রাইভেট লিমিটেড-এর ব্যানারে বেশ কিছু অনুষ্ঠান তৈরি করেন।

## প্রারম্ভিক জীবন
শামা সিকান্দার ১৯৮১ সালের ৪ঠা আগস্ট তারিখে ভারতের রাজস্থানের মাকরানায় জন্মগ্রহণ করেছিলেন। তাঁর মায়ের নাম গুলসান, যিনি একজন গৃহিণী এবং বাবার নাম সিকান্দার গেসাওয়াত, যিনি মার্বেল সরবরাহকারী ছিলেন; বর্তমানে তিনি আয়ুর্বেদ অনুশীলন করেন। তাঁর মাত্র ৯ বছর বয়সে, তাঁর পরিবার মহারাষ্ট্রের মুম্বই চলে আসে, যেখানে তিনি তাঁর ছোট ভাইবোন, খালিদ, রিজওয়ান সিকান্দার এবং সালমা (জন্ম ১৯৯১)-এর সাথে শৈশব অতিবাহিত করেছেন। সিকান্দার এক সাক্ষাৎকারে বলেছিলেন যে মুম্বইয়ের অবস্থানকালে প্রথমদিকের বছরগুলো অত্যন্ত কঠিন ছিল, এমনকি "পরিবারকে খাবার দেওয়ার জন্য ঘরে কোনও খাবার ছিল না"।

সিকান্দার মাকরানা এবং মালাদ, মুম্ব্রা, থানে এবং আন্ধেরীসহ বৃহত্তর মুম্বইয়ের বিভিন্ন অঞ্চলে তাঁর প্রাথমিক জীবনের প্রায় নয়টি স্কুলে পড়াশোনা করেছিলেন। তাঁর দশম শ্রেণির পড়াশোনা শেষ হওয়ার পরে এবং ইন্ডিয়ান সার্টিফিকেট অফ সেকেন্ডারি এডুকেশন পরীক্ষা পাস করার পরে, সিকান্দার ১৯৯৯ সালে মুম্বইয়ের রওশন তনেজা স্কুল অফ অ্যাক্টিংয়ে ভর্তি হন এবং সেখান থেকে এক বছর পরে কোর্স সম্পন্ন করেন।

## ব্যক্তিগত জীবন
২০১০ সালে ভারতীয় একটি পত্রিকার কলাম লেখক ভিকি লালওয়ানী সিকান্দারকে অভিনয়শিল্পী মিমো চক্রবর্তীর সাথে সংযুক্ত করে জানিয়েছিলেন যে তাঁরা দুজনে একটি সম্পর্কে আবদ্ধ আছেন; এই দাবি উভয় পক্ষই অস্বীকার করেছিলেন।

২০১১ সালের মাঝামাঝি সময়ে ভারতীয় বংশোদ্ভূত মার্কিন অভিনেতা / সংগীতজ্ঞ অ্যালেক্স ও'নেলের সাথে সিকান্দারের একটি সম্পর্কের বিষয়ে জল্পনা শুরু হয়েছিল। দুই জনকে ২০১১ সাল জুড়ে বেশ কয়েকবার একসাথে দেখা গিয়েছিল। সিকান্দার হিন্দুস্তান টাইমসকে দেওয়া এক সাক্ষাৎকারে এই বিষয়টি স্বীকার করেছিলেন। ২০১৫ সালের জানুয়ারি মাসে সিকান্দার ও ওনেলের সম্পর্কটি শেষ হওয়ার বিষয়টি নিশ্চিত হয়েছিল।

২০১৬ সালের জানুয়ারি মাসে, নিশ্চিতভাবে জানা গেছে যে সিকান্দার সংযুক্ত আরব আমিরাতের দুবাইয়ে মার্কিন ব্যবসায়ী জেমস মিলিরনের সাথে বাগদান সম্পন্ন করেছেন। 

## তথ্যসূত্র

## বহিঃসংযোগ

* 
* 

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮১-এ জন্ম
বিষয়শ্রেণী:রাজস্থানি ব্যক্তি
প্রভা সিনহা

**প্রভা সিনহা** (জন্ম: ১৬ই এপ্রিল ১৯৫০) হলেন একজন ভারতীয় চলচ্চিত্র ও টেলিভিশন অভিনেত্রী। তিনি এমন সময়ে টেলিভিশন জগতে অভিনয় করেছেন, যে সময় টেলিভিশন ধারাবাহিক ততটা জনপ্রিয় ছিল না। ১৯৯৫ সালে তিনি শোভা দে রচিত মহেশ ভাটের *স্বভিমান*-এ অভিনয়ের মাধ্যমে বেশ জনপ্রিয়তা অর্জন করেছিলেন।

## জীবনী
প্রভা সিনহা ১৯৫০ সালের ১৫ই এপ্রিল তারিখে জন্মগ্রহণ করেছেন। তিনি রায় বাহাদুর মুক্তেশ্বর প্রসাদের নাতনী। তিনি সাম্মানিক সহ সমাজবিজ্ঞানে প্রথম শ্রেণীর প্রথম হয়ে তাঁর শিক্ষা সম্পন্ন করেছিলেন। তাঁর পরিবারের বেশিরভাগ ব্যক্তি চিকিৎসক এবং আইনজীবী হওয়া সত্ত্বেও তিনি তাঁর দুই মেয়ের (বর্তমানে উভয়ে মার্কিন যুক্তরাষ্ট্রে সফটওয়্যার প্রকৌশলী) জন্মের পরে, দুর্ঘটনাক্রমে টেলিভিশন জগতে প্রবেশ করেছিলেন। তিনি সামাজিক কাজ করতেও পছন্দ করেন।

## টেলিভিশন
দীপক পরাশরের বিপরীতে টেলিভিশন ধারাবাহিক *স্বভিমান-*এ *শীলা* চরিত্রে অভিনয়ের জন্য তিনি সবচেয়ে বেশি পরিচিত। এই ধারাবাহিকটি ডিডি ন্যাশনালের প্রচারিত টেলিভিশন ধারাবাহিকগুলির জনপ্রিয়তার দিক থেকে *শান্তির* পরেই অবস্থান করতো। এটি পরে স্টার প্লাসে প্রচারিত হয়েছিল। তিনি *ইতিহাস* নামক অন্য আরেকটি টেলিভিশন ধারাবাহিকে অভিনয় করেছিলেন, এটি ডিডি ন্যাশনালে প্রচারিত বালাজির প্রথম টেলিভিশন ধারাবাহিক ছিল। *ইতিহাস* তিন বোনের গল্পকে কেন্দ্র করে নির্মিত হয়েছিল, যাদের মধ্যে একটি চরিত্রে তিনি অভিনয় করেছিলেন। এর পরে জি টিভিতে প্রচারিত *পরম্পরা*-তে অভিনয় করেছেন, যেটি সিদ্ধান্ত সিনে ভিশন প্রযোজনা (মনীষ গোস্বামী) করেছিল। প্রভার আর একটি উল্লেখযোগ্য অভিনয় ছিল স্টার প্লাসে টেলিভিশন সিরিয়াল*পলছিন*-এ, যেটি নীনা গুপ্তা পরিচালনা করেছিলেন। এই ধারাবাহিকে তিনি অরুণ গোভিল ও মোহন ভাণ্ডারির বিপরীতে অভিনয় করেছিলেন। অতঃপর তিনি ডিডি ন্যাশনালে প্রচারিত আওরত নামক ধারাবাহিকে অভিনয় করেছিলেন,যেটি বি আর চোপড়া প্রোডাকশনের অধীনে নির্মিত ছিল। অতঃপর জি টিভিতে প্রচারিত *জমীর* নামক ধারাবাহিকে তিনি অভিনয় করেছিলেন, যেখানে তিনি বীরেন্দ্র সিং ও মোহন গোখলের বিপরীতে অভিনয় করেছিলেন।

## চলচ্চিত্র
প্রভা সিনহা *মাদার ৯৮* নামক একটি চলচ্চিত্রে কেন্দ্রীয় চরিত্রে অভিনয়ের মাধ্যমে চলচ্চিত্র জগতে প্রবেশ করেছিলেন, যেখানে তিনি বলিউডের চলচ্চিত্র তারকা জিতেন্দ্রর বিপরীতে অভিনয় করেছিলেন, এছাড়াও এই চলচ্চিত্রে রেখা, রাকেশ রোশন এবং রণধীর কাপুর অভিনয় করেছিলেন এবং এই চলচ্চিত্রটির পরিচালনা করেছিলেন সাওয়ান কুমার। এরপরে তিনি *গুড বয় ব্যাড বয়* নামক চলচ্চিত্রে অভিনয় করেছিলেন; যেটি সুভাষ ঘাই প্রযোজনা করেছিলেন এবং যেখানে তিনি ইমরান হাশমির মায়ের চরিত্রে অভিনয় করেছিলেন। তাঁর অভিনীত অন্যান্য চলচ্চিত্রগুলোর মধ্যে রয়েছে *অমৃত* (যেটি একটি এনএফডিসি চলচ্চিত্র ছিল) এবং *আখীর* (যেটি ভীষ্ম কোহলি পরিচালনা করেছিলেন)।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
জ্যোতি সুভাষ

**জ্যোতি সুভাষ** হলেন একজন ভারতীয় অভিনেত্রী, যিনি মারাঠি চলচ্চিত্রে অভিনয়ের পাশাপাশি টেলিভিশন এবং মঞ্চ নাটকে কাজ করেন। তিনি *বালু* (২০০৮) এবং *[[গাভ্রীচা পাউস]]* (২০০৯)-এর মতো জনপ্রিয় মারাঠি চলচ্চিত্রের পাশাপাশি *[[ফুঁক]]* (২০০৮) এবং *[[আইয়া]]* (২০১২)-এর মতো জনপ্রিয় বলিউড চলচ্চিত্রে অভিনয় করেছেন।

## পেশা
### মঞ্চ ও টেলিভিশন
জ্যোতি সুভাষ মঞ্চ নাটকে অভিনয়ের মাধ্যমে তাঁর অভিনয় জীবন শুরু করেছিলেন এবং তারপরে টেলিভিশন এবং চলচ্চিত্রে অভিনয় শুরু করেন। টেলিভিশনের প্রথম দিকের কাজগুলিতেই তিনি স্বীকৃতি পেয়ে গিয়েছিলেন। তিনি দূরদর্শনে প্রচারিত *রুকমাবতী কি হাভেলি* (১৯৯১) এবং *জাজিরে* (১৯৯২) এর মত টেলি চলচ্চিত্রগুলোতে অভিনয় করেছিলেন। ১৯৯১ সালে গোবিন্দ নীহালানি দ্বারা পরিচালিত *রুকমাবতী কি হাভেলি* অনুষ্ঠানটি স্পেনীয় নাটক *দ্য হাউজ অফ বার্নার্দা আল্বা*-এর ওপর ভিত্তি করে নির্মিত, যেটির রচয়িতা ফেদেরিকো গারসিয়া লোরকা। এই অনুষ্ঠানটি রুকমাবতী নামক একজন সদ্য বিধবাকে আবর্তন করে নির্মিত গল্প, যে তার পাঁচটি অবিবাহিত কন্যাকে রাজস্থানের একটি হাভেলিতে লালনপালন করে। এই অনুষ্ঠানটি প্রথমে ১৬ মিমি ফিল্ম-এ চিত্রায়িত হলেও পরে এটিকে ৩৫ মিমি ফিল্ম-এ উন্নীত করা হয়েছিল। সম্প্রতি ২০০৯ সালে, এই অনুষ্ঠানটি মুম্বইয়ের ন্যাশনাল সেন্টার ফর পারফর্মিং আর্টস (এনসিপিএ) দ্বারা একটি বিশেষ অধিবেশনে প্রদর্শন করা হয়েছিল। ১৯৯৯ সালে তিনি মারাঠি টেলিভিশন নাটক *রাস্তে*-এ অভিনয় করেছেন; এই নাটকটি গোবিন্দ পুরুষোত্তম দেশপান্ডে দ্বারা রচিত *রাস্তে*-এর (যেটি একটি হিন্দি নাটক ছিল) ওপর ভিত্তি করে নির্মাণ করা হয়েছিল। হিন্দি নাটকটি পরিচালনা করেছিলেন অরবিন্দ গৌর এবং সত্যদেব দুবে।

২০০৪ সালে, তিনি একটি উর্দু নাটক *জিস লাহোর নে দিখায়া*-তে অভিনয় করেছিলেন, এটি ভারত বিভাজনের ঘটনার ওপর ভিত্তি করে নির্মাণ করা হয়েছিল। এই নাটকে লাহোরে এক বয়স্ক হিন্দু মহিলাকে ফেলে রেখে তার বাকি পরিবার ভারতে পাড়ি দিয়েছিল, এই মহিলার চরিত্রটি করেছিলেন সুভাষ। তার প্রাসাদটি একটি মুসলিম পরিবার দখল করে নিয়েছিল, যারা প্রথমে তার বিরুদ্ধাচরণ করে কিন্তু পরে তারা নিজের পরিবারে তাকে গ্রহণ করেছিল।

### চলচ্চিত্র
তিনি *দাহভি ফা*, *দেবরাই*, *আমহি আসু লাড়কে*, *শুভ্রা* *কাহী*র মতো বেশ কয়েকটি চলচ্চিত্রে পরিবারের প্রবীণ নারী হিসেবে বিভিন্ন পার্শ্ব চরিত্রে অভিনয় করেছিলেন। 
২০০৬ সালে, তিনি সুমিত্রা ভাভে এবং সুনীল সুখথঙ্কর দ্বারা পরিচালিত মারাঠি চলচ্চিত্র *নিতালে* অভিনয় করেছিলেন। এই চলচ্চিত্রে নীনা কুলকার্নী তাঁর সহ-অভিনেত্রী ছিলেন এবং কেন্দ্রীয় চরিত্রে অভিনয় করেছিলেন দেবিকা দফতরদার। এই চলচ্চিত্রটি প্রযোজনা করেছেন ড. মায়া তুলপুলে, যিনি সাহাওয়াস হাসপাতালের মালিক ও প্রতিষ্ঠাতা এবং শ্বেতা অ্যাসোসিয়েশনের সভাপতি। এই চলচ্চিত্রটি একটি মেয়ে এবং তার চারপাশে সামাজিক কলঙ্কের কাহিনী তুলে ধরেছিল।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পুণের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:মারাঠি অভিনয়শিল্পী
নিকোল গ্যাল এন্ডারসন

**নিকোল গ্যাল এন্ডারসন** (জন্ম আগস্ট ২৯, ১৯৯০) একজন আমেরিকান অভিনেত্রী। তিনি ২০১২ সালে দ্যা সি ডাব্লিউ এ প্রচারিত টিভি সিরিজ *বিউটি এন্ড দ্যা বিস্ট* এর চরিত্র হিথার ছ্যান্দলার এর জন্য অধিক পরিচিত। তার সাথে তিনি ডিজনি চ্যানেল এ প্রচারিত সিরিজ *জোনাস* এ ম্যাছি মিসা এবং এবিসি ফ্যামিলি এ প্রচারিত *ম্যাক ইট অর ব্রেক ইট* এ মিরান্ডা কোলিন্স এবং *রেবেন্সউড* এ অভিনয় করেও জনপ্রিয়তা পান।

## প্রাথমিক জীবন
এন্ডারসন রোচেস্টার, ইন্ডিয়ানায় জন্মগ্রহণ করেন। তার পিতা একজন আমেরিকান ন্যাবি কমান্ডার এবং তার মাতা একজন ফিলিপিনো। শিশু বয়সে তিনি জাতীয় জিমন্যাস্টিক প্রতিযোগিতা জিতে নেন, কিন্তু আহত হওয়ার কারণে তিনি অবসর নিয়ে নেন। ১৩ বছর বয়সে এন্ডারসন জর্জিয়ার বারবিযন মডেলিং এবং এক্টিং স্কুলে স্কলারশিপ পান। এরপর তিনি অভিনয় শেখা এবং অডিশন দেওয়া শুরু করেন। তিনি বিভিন্ন প্রিন্ট এবং টেলিভিশন বিজ্ঞাপনে অভিনয় করেন, এর মধ্যে রয়েছে ম্যারি-ক্যাট এবং এশ্লে অনলাইন ক্লথিং, এব্রি গার্ল, স্ট্যান্ড আপ, এবং ব্রায প্রেটি 'এন' প্রান্ক এবং ট্রেজার।

তিনি বর্তমানে কানাডায় বসবাস করেন।
## কর্মজীবন
তিনি *জোনাস* টিভি সিরিজের স্টেলা চরিত্রের জন্য অডিশন দিয়েছিলেন, কিন্তু অভিনেত্রী চেলসা কেন চরিত্রটি জিতে নেন। সিরিজের কাহিনী পরিবর্তন হওয়ার পর প্রযোজক স্টেলার প্রিয় বন্ধু মেছির চরিত্রে অভিনয় করার জন্য এন্ডারসনকে জিজ্ঞাসা করেন।

মার্চ ২০১২ সালে এন্ডারসন জনপ্রিয় টেলিভিশন সিরিজ *বিউটি এন্ড দ্যা বিস্ট* এ ক্যাথরিন এর ছোট বোন হিথার ছ্যান্দলার এর চরিত্রে অভিনয় করেন। মে ২০১৩ সালে ঘোষণা করা হয় *র‍্যাবেন্সউড* টিভি সিরিজের মিরান্ডা কোলিন্স চরিত্রে অভিনয় করবে। *র‍্যাবেন্সউড* এর পর এন্ডারসন *প্রেটি লিটল লায়ারস* এর *গ্রেভ নিউ ওয়ার্ল্ড* পর্বে আত্মপ্রকাশ করেন। *র‍্যাভেন্সউড* এর পর এন্ডারসন *বিউটি এন্ড দ্যা বিস্ট* এর তৃতীয় মৌসুমে ফিরে আসেন।

## জনকল্যাণমূলক কাজ
এন্ডারসন আন্ডাররাইটারস গভেষণাগারের প্রথম যুব নিরাপত্তা প্রোগ্রামের মূখ্যপাত্র হিসেবে দায়িত্ব পালন করেন এবং এর হয়ে ডিজনিস ফ্রেন্ডস ফর চেঞ্জ এ অংশ নেন।

## ব্যক্তিগত জীবন
জানুয়ারি ২০১৮ সালে এন্ডারসন রোবার্তো পানিয়াগুয়াকে বিয়ে করেন।
## চলচ্চিত্র তালিকা

### টেলিভিশন

### চলচ্চিত্র

### সঙ্গীত ভিডিও

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইন্ডিয়ানার অভিনেত্রী
বিষয়শ্রেণী:ইন্ডিয়ানার নারী মডেল
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ফিলিপিনো বংশোদ্ভূত মার্কিন অভিনেত্রী
ব্যানার্জি (অভিনেতা)

**ব্যানার্জি** (জন্ম মাগন্তি ভেনু ব্যানার্জী) একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করেন। চলচ্চিত্রে তার ৩০ বছরের বেশি অভিনয়ের অভিজ্ঞতা রয়েছে। একজন সহকারী পরিচালক হিসাবে তিনি তার অভিনয় জীবন শুরু করেছিলেন।

বহু চলচ্চিত্রে তিনি খলনায়ক ও পার্শ্বচরিত্রে অভিনয় করেছেন।

## প্রাথমিক জীবন
তিনি ভারতের অন্ধ্রপ্রদেশের বিজওয়াড়ার   গভর্নর পেতায় জন্মগ্রহণ করেন। তিনি মন্টেসরি শিশুদের স্কুলে পড়াশোনা করেছিলেন, যেখানে প্রধান শিক্ষিকা ছিলেন কোন্ডাপল্লী কোটেশ্বরাম্মা। তাঁর বাবা তথ্য ও সম্প্রচার মন্ত্রকের একজন কর্মকর্তা ছিলেন। তিনি দিল্লিতে বদলি হওয়ার কারণে ব্যানার্জিও কিছু সময় দিল্লিতে অবস্থান করেছিলেন। ব্যানার্জি গুন্টুরের এ.সি. কলেজে মাধ্যমিক শিক্ষা সমাপ্ত করেন। এর পরে তিনি চেন্নাইয়ে হোটেল ব্যবস্থাপনা বিষয়ে  কোর্স করেন। তিনি চেন্নাইয়ে বি.এ. পরে তিনি ভিজিয়ানাগ্রামের একটি সংস্থায় শাখা পরিচালক হিসাবে কাজ করেন। তাঁর এক বড় বোন আছে যিনি চেন্নাইয়ে থাকেন। ব্যানার্জি স্ত্রী ও মেয়ের সাথে হায়দ্রাবাদ থাকেন

## পেশা
তিনি প্রথমে  বিশ্বস্বর রাওয়ের সাথে চলচ্চিত্রে কাজ শুরু করেছিলেন।

## তথ্যসূত্র

বিষয়শ্রেণী:তেলুগু অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:কৃষ্ণা জেলার ব্যক্তি
রোচেস্টার, ইন্ডিয়ানা

**রোচেস্টার** মার্কিন যুক্তরাষ্ট্রের ফাল্টন কাউন্টি, ইন্ডিয়ানায় অবস্থিত একটি শহর। ২০১০ আদমশুমারি অনুসারে উক্ত শহরের মোট জনসংখ্যা ৬,২১৮ জন।

## ইতিহাস
১৮৩৫ সালে রচেস্টার পত্তন হয়েছিল।  প্রতিষ্ঠাতা আলেকজান্ডার চেম্বারলাইন তার সাবেক শহর রোচেস্টার, নিউ ইয়র্কের জন্য এটির নামকরণ করেছিলেন।  রচেস্টার পোস্ট অফিসটি ১৮৩৬ সালে প্রতিষ্ঠিত হয়েছিল। 

পোটাওয়াতোমি ট্রেইলটি (ইন্দিয়ানা থেকে পটাওয়াতোমি জাতির প্রায় ৮৫৯ সদস্যের মিলিশিয়া দ্বারা জোরপূর্বক অপসারণ, এখনকার পূর্ব কানসাসের জমিতে স্থানান্তরিত করা হয়েছিল) ১৮৩৮ সালে শহরের ওপর দিয়ে গিয়েছিল। 

১৮৫৩ সালে রচেস্টার শহর হিসাবে অন্তর্ভুক্ত হয়েছিল। 

লাইম্যান এম ব্র্যাকেট হাউস, ফুলটন কাউন্টি কোর্টহাউস, রচেস্টার ডাউনটাউন orতিহাসিক জেলা, এবং জন ডব্লু। স্মিথ হাউস ঐতিহাসিক স্থানের জাতীয় নিবন্ধে তালিকাভুক্ত রয়েছে।  পূর্বে তালিকাভুক্ত জার্মানি ব্রিজটি নিকটেই অবস্থিত ছিল।

## তথ্যসূত্র

## বহিঃসংযোগ

* City website
* Rochester and Lake Manitou Chamber of Commerce 
* Rochester Tourism 
* City-Data.com

বিষয়শ্রেণী:ইন্ডিয়ানার শহর
বিষয়শ্রেণী:ফাল্টনের শহর, ইন্ডিয়ানা
বিষয়শ্রেণী:ইন্ডিয়ানার কাউন্টি
শ্বাসকষ্ট

**শ্বাসকষ্ট** এমন একটি শারীরিক অবস্থা যখন একজন মানুষ মনে করে যে সে যথেষ্ট ভাল করে ও আরামদায়কভাবে শ্বাস নিতে পারছে না। একে ইংরেজি চিকিৎসাবৈজ্ঞানিক পরিভাষায়  **ডিসপ্নিয়া** (Dyspnoea) বলে। শ্বাসকষ্ট পরিমাপ করার জন্য এ সংক্রান্ত বিভিন্ন ধরনের অনুভূতির তীব্রতা, কষ্টের তীব্রতা এবং দৈনন্দিন জীবনযাপনে এর প্রভাব - এই তিনটি নিয়ামক বিবেচনায় গ্রহণ করতে হয়। শ্বাসকষ্টের বিভিন্ন অনুভূতির মধ্যে আছে শ্বাস নেওয়ার জন্য কাজ করতে হচ্ছে এরকম অনুভূতি, বুক চেপে আসা এবং বাতাসের জন্য আকুতি (অক্সিজেনের অভাব হয়েছে এমন অনুভূতি)।

অতিরিক্ত কায়িক পরিশ্রম করলে স্বাভাবিক শ্বাসকষ্টের উপসর্গ দেখা যায়। কিন্তু যদি অস্বাভাবিক পরিস্থিতিতে কিংবা সামান্য পরিশ্রমেই যদি শ্বাসকষ্ট শুরু হয়, তাহলে তাকে রোগের উপসর্গ হিসেবে গণ্য করা হয়।। ৮৫% ক্ষেত্রেই শ্বাসকষ্টের পেছনে হাঁপানি রোগ (অ্যাজমা), ফুসফুস প্রদাহ (নিউমোনিয়া), হৃৎ-রক্তাভাব (কার্ডিয়াক ইস্কিমিয়া), অঙ্গগহ্বরীয় ফুসফুসীয় ব্যাধি,  রক্তাধিক্যজনিক হৃৎবৈকল্য, দীর্ঘস্থায়ী অবরোধক ফুসফুসীয় ব্যাধি , অথবা মনোজাত (psychogenic সাইকোজেনিক) কোনও কারণ যেমন আতঙ্ক রোগ  এবং উৎকণ্ঠা । সাধারণত পেছনের মূল কারণের চিকিৎসা করলে শ্বাসকষ্টেরও চিকিৎসা হয়।শ্বাসকষ্ট হলে কি খেলে ভালো হবে? এর সরল উত্তর হলো গরম পানি, ভেষজ চা, হালকা ফল, পুষ্টিকর শাকসবজি এবং ওমেগা-৩ সমৃদ্ধ খাবার শ্বাস সহজ করতে সহায়তা করে। 

## তথ্যসূত্র

বিষয়শ্রেণী:শ্বসনে অস্বাভাবিকতা
সঞ্জয় কুমার (সৈনিক)

সুবেদার  **সঞ্জয় কুমার**, পিভিসি (জন্ম ৩ মার্চ ১৯৭৬)   ভারতীয় সেনার,  একজন জুনিয়র কমিশনড অফিসার এবং ভারতের সর্বোচ্চ সামরিক পুরস্কার পরমবীর চক্রের প্রাপক। 

## জীবনের প্রথমার্ধ
সঞ্জয় কুমারের জন্ম হিমাচল প্রদেশের বিলাসপুর জেলার কালোল বাকাইন গ্রামে। সেনাবাহিনীতে যোগদানের আগে তিনি নয়াদিল্লিতে ট্যাক্সি ড্রাইভার হিসাবে কাজ করেছিলেন।   সেনাবাহিনীতে যোগদানের জন্য নির্বাচিত হওয়ার আগে তিনবার তার আবেদন বাতিল করা হয়েছিল এবং তিনি অবশেষে সেনাবাহিনীতে যোগদান করেন।

## সামরিক ক্যারিয়ার
১৯৯৯ সালের ৪ জুলাই, জম্মু ও কাশ্মীর রাইফেলসের ১৩ তম ব্যাটালিয়নের সদস্য হিসাবে, তিনি কার্গিল যুদ্ধের সময় এরিয়া ফ্ল্যাট টপ দখল করার দায়িত্বপ্রাপ্ত একটি দলের শীর্ষস্থানীয় স্কাউট ছিলেন। এই অঞ্চলটি পাকিস্তানি সেনারা ধরে ছিল। ক্লিপটি ছোট করে ফেলে দিয়ে, দলটি প্রায় দেড়শো মিটার দূরের শত্রু বাঙ্কারের কাছ থেকে মেশিনগানের পড়েছিল।

কুমার, সমস্যাটির মাত্রা এবং এই বাঙ্কারটি এরিয়া ফ্ল্যাট টপকে ধরার জন্য যে ক্ষতিকারক প্রভাবটি বুঝতে পেরেছিল তা বুঝতে পেরে একা স্বয়ংক্রিয় ফায়ার দিয়ে শত্রু বাঙ্কারের দিকে অভিযুক্ত হয়েছিল। প্রায় তাৎক্ষণিকভাবে সে তার বুকে এবং গোটা বাহুতে দুটি গুলি নিয়ে যায় যা তাকে প্রচুর রক্তক্ষরণ করে।

বুলেটের ক্ষত থেকে রক্তক্ষরণ হওয়া সত্ত্বেও, তিনি বাঙ্কারের দিকে চার্জ চালিয়ে যান। হাতে গোনা লড়াইয়ে তিনি তিন শত্রু সৈন্যকে হত্যা করেছিলেন। তারপরে তিনি একটি শত্রু মেশিনগানটি ধরে দ্বিতীয় শত্রু বাঙ্কারের দিকে এগিয়ে গেলেন। শত্রু সৈন্যরা তাদের পদ থেকে পালাতে গিয়ে পুরোপুরি অবাক করে দিয়ে তিনি শত্রুদের হত্যা করে। তার কাজ থেকে অনুপ্রাণিত হয়ে বাকী প্লাটুনটি চার্জ করা হয়েছিল, বৈশিষ্ট্যটি আক্রমণ করেছে এবং এরিয়া ফ্ল্যাট টপকে দখল করেছে।

## বিতর্ক
২০১০ সালে কুমারকে হাবিলদার পদ থেকে ল্যান্স নায়েকের পদে নামিয়ে দেওয়া হয়েছিল।  সেনাবাহিনী তার ভাঙ্গনের কোনও কারণ উল্লেখ করতে অস্বীকার করেছিল। তদুপরি, সেনাবাহিনী সংবাদ বিজ্ঞপ্তিতে তাকে হাবিলদার হিসাবে উল্লেখ করে ঘটনা গোপন করে।পরমবীর চক্রের প্রাপকদের বিনা নির্বিশেষে সালাম দেওয়া হয়, যা কুমার এবং ঊর্ধ্বতন কর্মকর্তাদের মধ্যে বিরোধের হাড় বলে অভিযোগ করা হয়।  কুমারকে হিমাচল প্রদেশ সরকার চাকরির প্রস্তাব দিয়েছিল এবং সেনাবাহিনীতে তাঁর ১৫ বছরের চাকরি (অবসর গ্রহণের পরে প্রাপ্ত সুবিধা পাওয়ার জন্য) শেষ করার পরে এই প্রস্তাবটি গ্রহণ করতে পারে।

২ জুলাই ২০১৪-তে, সঞ্জয় কুমার নায়েব সুবেদারে পদোন্নতি দিয়ে ভারতীয় সেনাবাহিনীর একজন জুনিয়র কমিশনার অফিসার (জেসিও) হন। ২০০৮ সালে হাবিলদার পদ থেকে ল্যান্স নায়েক পদে পদচ্যুত হওয়ার পরে সঞ্জয় কুমারের পদোন্নতি একবার সেনাবাহিনীতে ইস্যুতে পরিণত হয়েছিল, পরে উচ্চতর কর্তৃপক্ষের হস্তক্ষেপে এই বিষয়টি সমাহিত করা হয়েছিল। এটি আরও বলা হয়েছিল যে সেনাবাহিনীতে বীরত্বের পুরস্কার প্রাপ্তকদের জন্য আউট-অফ-টারন পদোন্নতি নেই এবং তাদের ইউনিটে থাকা সহযোদ্ধাদের সাথে জ্যেষ্ঠতা অনুযায়ী তাদের পদোন্নতি দেওয়া হয়। 

## জনপ্রিয় সংস্কৃতিতে
একই সংঘাতের *অংশীদারদের* সাথে কুমারের বীরত্বকে *এলওসি কারগিল* ছবিতে চিত্রিত করা হয়েছিল, যেখানে তাঁর চরিত্রে অভিনয় করেছিলেন বিখ্যাত বলিউড অভিনেতা সুনীল শেট্টি ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:বিলাসপুর, হিমাচল প্রদেশের ব্যক্তি
বিষয়শ্রেণী:ভারতীয় ট্যাক্সি চালক
সুনীতা (অভিনেত্রী)

**সুনিতা** হলেন একজন ভারতীয় অভিনেত্রী, যিনি ১৯৮৬ সাল হতে ১৯৯৬ সাল পর্যন্ত দক্ষিণ ভারতে নির্মিত চলচ্চিত্রে অভিনয়ের জন্য পরিচিত।

## চলচ্চিত্রে জীবন
তিনি *কোদাই মাঝাই* নামক চলচ্চিত্র অভিনয়ের মাধ্যমে চলচ্চিত্র জগতে প্রবেশ করেছিলেন; যেটি ১৯৮৬ সালে মুক্তি পেয়েছিল। এটি একটি তামিল চলচ্চিত্র যেটি পরিচালনা করেছিলেন মুক্তা এস. সুন্দর এবং সুর করেছিলেন ইলাইয়ারাজা। এই চলচ্চিত্রে তিনি রজনীকান্ত, প্রসাদ এবং লক্ষ্মীর মতো অভিনয়শিল্পীদের সাথে অভিনয় করার সুযোগ পেয়েছিলেন। অতঃপর তিনি পন্মানা সেলভান নামক একটি চলচ্চিত্রে অভিনয় করেছেন, যেটি পরিচালনা করেছেন বিজয়কান্ত পি. বসু; এই চলচ্চিত্রটি ১৯৮৯ সালে মুক্তি পেয়েছিল। একই বছর বিজয়কান্তের চলচ্চিত্র *রাজনাদাই* এবং *বারাভু নালা উরাভু* (১৯৯০) মুক্তি পেয়েছিল, দ্বিতীয়টি একটি পারিবারিক চলচ্চিত্র ছিল, যার জন্য পরিচালক বিশু সেরা গল্প লেখকের তামিলনাড়ু রাজ্য পুরস্কার পেয়েছিলেন। তিনি পঙ্গোনা নামে একটি চরিত্র অবলম্বনে নির্মিত, টিএন কান্না দ্বারা পরিচালিত চলচ্চিত্র, *নেঞ্জা থট্টু সল্লু*-তে অভিনয় করেছিলেন।

তিনি ১৯৯০ সালে রাঘবেন্দ্র রাজকুমার অভিনীত এম এস রাজশেখর দ্বারা পরিচালিত *অনুকুলকোবা গান্ডা* নামক চলচ্চিত্রে অভিনয়ের মাধ্যমে কন্নড় চলচ্চিত্র জগতে প্রবেশ করেছিলেন। এই চলচ্চিত্রে তাঁর সাথে রাঘবেন্দ্র রাজকুমার, আরালিদা হুভুগালু  অভিনয় করেছিলেন এবং এই চলচ্চিত্রটি শিবা রাজকুমার এবং শ্রীনাথ দ্বারা পরিচালিত। অতঃপর তিনি ফুকসাট্টে গেন্দা হোট্টে তুম্বা উন্দা নামক নাট্য চলচ্চিত্রে অভিনয় করেছেন, যেটি পরিচালনা করেছিলেন রাজ কিশোর। এই চলচ্চিত্রে তিনি টি অম্বরীশের সাথে অভিনয় করেছিলেন। পরবর্তীতে তিনি *রোল কল রামকৃষ্ণ*-তে অভিনয় করেছেন, যেটি পরিচালনা করেছিলেন বি রাম মূর্তি, প্রযোজনা করেছিলেন এস. আর. রাজেশ্বরী এবং সুর করেছিলেন উপেন্দ্র কুমার। এই চলচ্চিত্রে তিনি অনাথ নাগ এবং দেবরাজের সাথে অভিনয় করেছিলেন।

তিনি মম্মুট্টী, মোহনলাল, জগদীশ, জয়রাম, সুরেশ গোপী, আম্বরীশ, অনন্ত নাগ, শিব রাজকুমার, রাঘবেন্দ্র রাজকুমার সহ আরও অনেক শীর্ষস্থানীয় ভারতীয় অভিনেতাদের সাথে জুটি বেঁধে অভিনয় করেছিলেন।

সুনিতা মার্কিন যুক্তরাষ্ট্রে অবস্থিত *নৃত্যাঞ্জলি স্কুল অফ ডান্স*-এর শৈল্পিক পরিচালক এবং প্রতিষ্ঠাতা।  তিনি গত দশ বছর ধরে দক্ষিণ ক্যারোলিনার সাংস্কৃতিক জীবনকে সমৃদ্ধ করেছেন, তাদের শিক্ষায় নিজেকে উৎসর্গ করে এবং শাস্ত্রীয় নৃত্য পরিবেশন করে।

## ব্যক্তিগত জীবন
তিনি অন্ধ্র প্রদেশের বেনুগোপাল শিবরামকৃষ্ণণ এবং ভূবনের ঘরে জন্মগ্রহণ করেছিলেন। তিনি ১৯৯৬ সালে রাজের সাথে বিবাহ বন্ধনে আবদ্ধ হয়েছিলীন এবং ১৯৯৮ সালে শশাঙ্ক নামে তাঁদের একটি পুত্র জন্মগ্রহণ করেছিল। তিনি বর্তমানে পরিবার নিয়ে মার্কিন যুক্তরাষ্ট্রের দক্ষিণ ক্যারোলাইনা শহরে থাকেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
নিগার সুলতানা (অভিনেত্রী)

**নিগার সুলতানা** (২১শে জুন ১৯৩২ - ২১শে এপ্রিল ২০০০) হলেন একজন ভারতীয় অভিনেত্রী। তিনি *আগ* (১৯৪৮), *পতঙ্গা* (১৯৪৯), *শীশ মহল* (১৯৫০), *[[মির্জা গালিব (চলচ্চিত্র)|মির্জা গালিব* (১৯৫৪)]]*, *ইয়াহুদি* (১৯৫৮), *দো কলিয়াঁ* (১৯৬৮)-এর মতো চলচ্চিত্রে অভিনয় করেছিলেন, তবে *মুঘল-ই-আজম* (১৯৬০)-এ বাহার বেগম চরিত্রে অভিনয়ের জন্য তাঁকে সর্বাধিক স্মরণ করা হয়। তিনি চিত্রনির্মাতা [[আসিফ করিম|আসিফ করিমের]] স্ত্রী ছিলেন। তিনি ২০০০ সালের মে মাসে ভারতের [[মুম্বই|মুম্বইয়ে]] মারা যান।

== প্রারম্ভিক জীবন ==
নিগার সুলতানা ১৯৩২ সালের ২১শে জুন তারিখে তৎকালীন [[ব্রিটিশ ভারত|ব্রিটিশ ভারতের]] [[হায়দ্রাবাদ|হায়দ্রাবাদে]] জন্মগ্রহণ করেছিলেন। তিনি তাঁর বাবা-মায়ের পাঁচ সন্তানের মধ্যে কনিষ্ঠ কন্যা ছিলেন। তাঁর দুই ভাই ও দুই বোন রয়েছে। তিনি তাঁর শৈশব হায়দ্রাবাদ অতিবাহিত করেছিলেন; যেখানে তাঁর বাবা নিজামের রাজ্যে, সেনাবাহিনীতে, মেজর পদে চাকরি করেছিলেন।

তিনি বেশ কিছু সময় বিদ্যালয়ে পড়াশোনা করেছিলেন এবং পরে বাড়িতে পড়াশোনা করেন। তিনি বিদ্যালয়ে অনুষ্ঠিত নাটকে অংশ নিয়েছিলেন এবং তারপর থেকেই অভিনয়ের প্রতি আগ্রহী হয়ে উঠেছিলেন।

== পেশা ==
নিগার সর্বপ্রথম *হাম তুম অর ওহ* নামক একটি চলচ্চিত্র দেখেছিলেন; এই চলচ্চিত্রটি ১৯৩৮ সালে মুক্তি পেয়েছিল। এই চলচ্চিত্রটি দেখার পর তিনি একজন অভিনেত্রী হওয়ার ইচ্ছা পোষণ করেছিলেন। অতঃপর তাঁর বাবার বন্ধু জগদীশ শেঠি, মোহন ভাবনানীর সাথে তৈরিকৃত একটি চলচ্চিত্রের কেন্দ্রীয় চরিত্রে তাঁকে অভিনয় করার প্রস্তাব দিয়েছিলেন, তিনি এতে পুরোপুরি শিহরিত হয়ে পরক্ষণেই প্রস্তাবটি গ্রহণ করেছিলেন।

তিনি ১৯৪৬ সালে মুক্তিপ্রাপ্ত *রংভূমি* নামক চলচ্চিত্রের মাধ্যমে চলচ্চিত্র জগতে প্রবেশ করেছিলেন। [[রাজ কাপুর|রাজ কাপুরের]] *আগ* (১৯৪৮) নামক চলচ্চিত্রে অভিনয় করার মাধ্যমে তিনি বলিউডে সকলের নজর কেড়েছিলেন। তিনি এই চলচ্চিত্রে "নির্মলা" চরিত্রে অভিনয় করেছিলেন, যা সমালোচক এবং দর্শকদের দ্বারা সমাদৃত হয়েছিল। এরপরে তিনি বেশ কয়েকটি চলচ্চিত্রে চরিত্রে অভিনয় করেছিলেন।

তিনি ১৯৪৮ সালে মুক্তিপ্রাপ্ত *শিকায়ত* নামক চলচ্চিত্রে অভিনয় করেছিলেন, যেটি পুনেতে তৈরি করা হয়েছিল; তারপরে ১৯৪৭ সালে *বেলা*-তে অভিনয় করেছিলেন, এটি একটি রঞ্জিত প্রযোজনা এবং এরপরে আরও বেশ কয়েকটি চলচ্চিত্রে তিনি প্রধান চরিত্রে অভিনয় করেছিলেন। এক শ্রেষ্ঠ শিল্পকর্ম *মুঘল-এ-আজম'' এ তিনি রাজদরবারের নৃত্যশিল্পী "বাহার" এর চরিত্রে অভিনয় করেছিলেন, যে মধুবালা এবং দিলীপ কুমারের প্রেমকে দেখে ঈর্ষান্বিত হত। লতা মঙ্গেশকর এবং শমসাদ বেগমের গাওয়া "তেরে মেহফিল মে" গানটি তাঁর উপরে চিত্রায়িত হয়েছিল।
## মৃত্যু
তিনি ২০০০ সালের ২১শে এপ্রিল তারিখে ভারতের মুম্বইয়ে মারা যান।

## তথ্যসূত্র

## বহিঃসংযোগ

* 

বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:২০০০-এ মৃত্যু
বিষয়শ্রেণী:১৯৩২-এ জন্ম
ভালোবাসা এক্সপ্রেস

***ভালোবাসা এক্সপ্রেস*** (পূর্বনির্ধারিত নাম ***রেড – দ্য কালার অফ লাভ*** নামেও পরিচিত) হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন সাফি উদ্দিন সাফি এবং প্রযোজনা করেছেন আবুল কালাম। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও আহমেদ শরীফ, মিশা সওদাগর, আফজাল শরীফ, আব্দুল্লাহ সাকি, ডিজে সোহেলসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

## অভিনয়
* শাকিব খান - তুর্য খান
* অপু বিশ্বাস - বন্যা মির্জা
* মিম চৌধুরী - তামান্না
* আহমেদ শরীফ
* মিশা সওদাগর - শাফক্বাত মির্জা
* আফজাল শরীফ - কুতুব
* আব্দুল্লাহ সাকি
* ডিজে সোহেল
* জাদু আজাদ

## প্রযোজনা
২০১৩ সালের ডিসেম্বরে চলচ্চিত্রটির চিত্রায়ণ শুরু হয়। শুরুতে চলচ্চিত্রটির নাম ছিল *রেড – দ্য কালার অব লাভ*। পরে পরিচালক এর নাম পরিবর্তন করে *ভালোবাসা এক্সপ্রেস* রাখেন।

## মুক্তি
চলচ্চিত্রটি ২০১৪ সালের ৯ মে অর্ধশতাধিক প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বি. ভি.রামমূর্তি

বি. ভি. রামমূর্তি (১৪.১০.১৯৩৩ - ২৩.০৩.২০০৪) ব্যাঙ্গালোরের একজন ভারতীয় কার্টুনিস্ট ছিলেন। তাঁর নিয়মিত কার্টুনগুলি কর্ণাটক থেকে ডেকান হেরাল্ড, প্রজাবনী, ময়ুরা এবং সুধার মতো পত্রিকায় প্রকাশিত হয়েছিল। মিঃ সিটিজেন শিরোনামের কার্টুন কলামটি সংবাদপত্রের পাঠকদের কাছে জনপ্রিয় হয়েছিল। এই কার্টুনিস্ট একটি সাধারণ মানুষের সমস্যাগুলি এবং ৩৩ বছরেরও বেশি সময় ধরে চলমান রাজনৈতিক বিকাশের বিষয়টি তুলে ধরার চেষ্টা করেছিলেন।

## ভারতীয় ব্যঙ্গচিত্র অংকনকারী প্রতিষ্ঠান
২০০৪ সালে তাঁর মৃত্যুর আগ পর্যন্ত তিনি ভারতীয় ব্যঙ্গচিত্র অংকনকারী ইনস্টিটিউটের প্রথম চেয়ারপারসন ছিলেন। 

*ভারতীয় [[কার্টুন]] গ্যালারিতে ভারতীয় [[কার্টুনিস্ট ইনস্টিটিউট]] আয়োজিত রামমূর্তির কার্টুনের প্রদর্শনী।* 
Cartoon Collection
Tributes while Remembering Ramamurthy

## তথ্যসূত্র

বিষয়শ্রেণী:বেঙ্গালুরুর শিল্পী
বিষয়শ্রেণী:১৯৩৩-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ভারতীয় চিত্রালংকরণশিল্পী
বিষয়শ্রেণী:কর্ণাটকের সাংবাদিক
সাক্ষী তানওয়ার

**সাক্ষী তানওয়ার** (জন্ম: ১২ই জানুয়ারি ১৯৭৩) হলেন একজন ভারতীয় অভিনেত্রী এবং টেলিভিশন উপস্থাপিকা। তিনি *[[কাহানি ঘর ঘর কি]]* এবং *[[বড়ে আচ্ছে লাগতে হ্যায়]]*-এর মতো বেশ কয়েকটি জনপ্রিয় টেলিভিশন ধারাবাহিকে অভিনয় করার মাধ্যমে জনপ্রিয়তা অর্জন করেছেন। ২০১৬ সালে, তিনি আমির খানের সাথে *[[দঙ্গল]]* নামক একটি হিন্দি চলচ্চিত্রে অভিনয় করেন; যেখানে তিনি দয়া শোভা কৌর চরিত্রে অভিনয় করেছেন।

## প্রারম্ভিক জীবন
সাক্ষী তানওয়ার ১৯৭৩ সালের ১২শে জানুয়ারি তারিখে ভারতের রাজস্থানের আলোয়ারের একটি মধ্যবিত্ত পরিবারে জন্মগ্রহণ করেন। তার বাবা রাজেন্দ্র সিং তানওয়ার সেন্ট্রাল ব্যুরো অফ ইনভেস্টিগেশনের একজন অবসরপ্রাপ্ত কর্মকর্তা। তিনি নতুন দিল্লির লেডি শ্রী রাম কলেজ থেকে স্নাতক সম্পন্ন করার পূর্বে কেন্দ্রীয় বিদ্যালয়ে পড়াশোনা করেছেন। এর আগে, ১৯৯০ সালে প্রাক-বিশ্ববিদ্যালয় কোর্স শেষ করার পরে, তিনি পাঁচতারা হোটেলে বিক্রয় প্রশিক্ষণার্থী হিসাবে কাজ করেছিলেন। কলেজে তিনি নাটকীয় সমাজের সেক্রেটারি ও সভাপতি ছিলেন। স্নাতক শেষ হওয়ার পরে, প্রশাসনিক পরিষেবা এবং গণযোগাযোগে প্রবেশের পরীক্ষার প্রস্তুতি নেওয়ার সময়, তিনি ১৯৯৯ সালে জাতীয় সম্প্রচারকারী দূরদর্শনের চলচ্চিত্র গানের ভিত্তিক অনুষ্ঠান*আলবেলা সুর মেলা*-এর জন্য অডিশন দিয়েছিলেন; পরবর্তীতে তিনি উক্ত অনুষ্ঠানের উপস্থাপকের দায়িত্ব পালন করেছেন।

## পেশা
১৯৯৯ সালে *আলবেলা সুর মেলা*-এ কাজ করার টেলিভিশন জগতে আত্মপ্রকাশের পরে, সাক্ষী তানওয়ার স্টার প্লাসে প্রচারিত জনপ্রিয় টেলিভিশন ধারাবাহিক *[[কাহানি ঘর ঘর কি]]*-এ পার্বতী ওম আগরওয়ালের চরিত্রে অভিনয় খ্যাতি অর্জন করেছিলেন। ২০১১ সাল থেকে ২০১৪ সালের মধ্যে তিনি সনি এন্টারটেইনমেন্ট টেলিভিশনে প্রচারিত জনপ্রিয় টেলিভিশন ধারাবাহিক *[[বড়ে আচ্ছে লাগতে হ্যায়]]*-এ প্রিয়া কাপুরের চরিত্রে অভিনয় করেছিলেন; যেখানে তিনি রাম কাপুরের বিপরীতে অভিনয় করেছেন। ২০১২ সালের ডিসেম্বর মাসে, তিনি আপাতবাস্তব টেলিভিশন অনুষ্ঠান *[[কৌন বনেগা ক্রোড়পতি]]*-এর একটি পর্বে উপস্থিত হয়েছিলেন।

২০১৬ সালে মুক্তিপ্রাপ্ত *[[দঙ্গল]]* নামক একটি চলচ্চিত্রে সাক্ষী তানওয়ার সাবেক কুস্তিগির মহাবীর সিং ফোগাটের (যে চরিত্রে আমির খান অভিনয় করেছেন) স্ত্রী দয়া শোভা কৌরের চরিত্রে অভিনয় করেছিলেন, যিনি তাঁর মেয়েদের সামাজিক প্রতিকূলতার বিরুদ্ধে বিশ্বমানের কুস্তিগির প্রশিক্ষণে সহায়তা করেছিলেন। সাক্ষী তানওয়ার *তিয়োহার কি থালি* নামক টেলিভিশন ধারাবাহিকে অভিনয়ের মাধ্যমে টেলিভিশন জগতে প্রত্যাবর্তন করেছিলেন, যেটি ২০১৮ সালের ফেব্রুয়ারি মাস থেকে এপিক চ্যানেলে প্রচার করা হয়েছিল।

## ব্যক্তিগত জীবন
২০১৮ সালে, যখন নয় মাসের বাচ্চা মেয়ে দিত্য তানওয়ারকে দত্তক গ্রহণ করার মাধ্যমে সাক্ষী একজন একক মা-এ পরিণত হন।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলোয়ারের ব্যক্তি
বিষয়শ্রেণী:রাজস্থানের নারী মডেল
বিষয়শ্রেণী:মুম্বইয়ের অভিনেত্রী
বিষয়শ্রেণী:রাজস্থানের অভিনেত্রী
শাজিয়া সৈয়দ

**শাজিয়া সৈয়দ**  হলেন একজন পাকিস্তানি ব্যবসায়ী। তিনি ইউনিলিভার পাকিস্তান লিমিটেডের বর্তমান চেয়ারপারসন এবং প্রধান নির্বাহী কর্মকর্তা। তিনি  ২০১৫ সালের নভেম্বর থেকে প্রধান নির্বাহী কর্মকর্তা হিসাবে দায়িত্বরত রয়েছেন। এর আগে ২০১৩ সালের নভেম্বর মাস থেকে ২০১৫ সালের অক্টোবর পর্যন্ত তিনি ইউনিলিভার শ্রীলঙ্কার সভাপতির দায়িত্ব পালন করেছিলেন।

এই প্রতিষ্ঠানের সাথে তিনি আছেন ৩০ বছর ধরে। এই প্রতিষ্ঠানে তিনি সমস্ত বিভাগে কাজ করেন।

## শিক্ষা এবং ব্যক্তিগত জীবন
শাজিয়ার জন্ম  হয় পাকিস্তানের খাইবার পাখতুনখোয়া প্রদেশের একটি ছোট্ট গ্রামে। তিনি সৈয়দ ক্লেটন স্টেট বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি অর্জন করেন । 

তিনি বিবাহিত এবং তাঁর  দুটি সন্তান রয়েছে। 

## পেশা
সৈয়দ ১৯৮৯ সালের অক্টোবরে ইউনিলিভারে যোগদান করেন এবং ম্যানেজমেন্ট ট্রেইনি হিসাবে কর্মজীবন শুরু করেছিলেন। 

২০০০ সালের ডিসেম্বরে তিনি ভিয়েতনামে  আসেন। যেখানে তাঁকে ইউনিলিভার ভিয়েতনামের ব্যক্তিগত যত্নের পন্য বিভাগের প্রধান হিসেবে নিয়োগ দেওয়া হয়েছিল। তিনি সেখানে ২০০৩ সালের ডিসেম্বর অবধি তিন বছর যাবৎ কাজ করেছিলেন। 

২০০৯ সালের এপ্রিল মাসে, তিনি ইউনিলিভার পাকিস্তান লিমিটেডের নির্বাহী পরিচালক পদে নিযুক্ত হন  তিনি ইউনিলিভার পাকিস্তান ফুডস লিমিটেডের পরিচালক হিসাবে দায়িত্ব পালন করার সময়, ইউনিলিভার পাকিস্তানের সহায়ক সংস্থা পাকিস্তান স্টক এক্সচেঞ্জের তালিকাভুক্ত হয়েছিলেন।  ২০০৯ সালে, তিনি এক বছর ধরে ইউনিলিভার পাকিস্তানে আইসক্রিম ব্যবসায়ের নেতৃত্বে ছিলেন। 

২০০৪ সালের জানুয়ারিতে তিনি পাকিস্তানে ফিরে এসে ইউনিলিভার পাকিস্তান লিমিটেডের গৃহ এবং ব্যক্তিগত যত্ন বিপণনের উপ সভাপতি হিসাবে কাজ করেছিলেন, এরপর ২০০৯ সালে তিনি রিফ্রেশমেন্ট বিপণনের ভাইস প্রেসিডেন্ট হন। 

তিনি জানুয়ারী ২০১০ থেকে মার্চ ২০১৬ পর্যন্ত ইউনিলিভার পাকিস্তান ফুডস লিমিটেডের অ-নির্বাহী পরিচালক হিসাবে দায়িত্ব পালন করেছেন। 

তিনি ২০১৩ সালের নভেম্বর মাসে ইউনিলিভার শ্রীলঙ্কা লিমিটেডের প্রথম মহিলা চেয়ারপারসন হয়েছিলেন। তার আগে ইউনিলিভার পাকিস্তান লিমিটেডের একজন নির্বাহী পরিচালক এবং গ্রাহক বিকাশের ভাইস প্রেসিডেন্ট হিসাবে দায়িত্ব পালন করেছিলেন। 

সৈয়দের নেতৃত্বে ইউনিলিভার শ্রীলঙ্কা ব্যবসায়ের প্রবৃদ্ধি দেখেছিল।  তিনি অক্টোবর ২০১৫ অবধি ইউনিলিভার শ্রীলঙ্কার চেয়ারপারসন ছিলেন। 

তিনি এপ্রিল ২০১৪ সালে ইউনিলিভার পাকিস্তানে নির্বাহী পরিচালক হয়েছেন। 

২০১৫ সালের নভেম্বর মাসে তিনি ইউনিলিভার পাকিস্তান লিমিটেডের চেয়ারপারসন এবং সিইও হন।  মার্চ ২০১৬ সালে সৈয়দকে ইউনিলিভার পাকিস্তান ফুডস লিমিটেডের প্রধান নির্বাহী কর্মকর্তা হিসাবে অতিরিক্ত দায়িত্ব দেওয়া হয়েছিল। 

## পুরস্কার এবং স্বীকৃতি
জুলাই ২০১৫ সালে, শ্রীলঙ্কার উইমেন ইন ম্যানেজমেন্ট সৈয়দকে "সেরা আন্তর্জাতিক মহিলা নেতৃত্ব" হিসাবে পুরস্কার প্রদান করে। 

২০১৬ সালে, *এক্সপ্রেস ট্রিবিউন* তাঁকে কর্পোরেট বিশ্বে পাকিস্তানের অন্যতম স্বীকৃত ব্যক্তিত্ব হিসাবে উল্লেখ করেছেন। 

তিনি পাকিস্তান বিজনেস কাউন্সিলের পরিচালক, ন্যাশনাল ম্যানেজমেন্ট ফাউন্ডেশনের বোর্ড অব গভর্নরসের সদস্য এবং ডিন অফ এডিনবার অ্যাওয়ার্ড ফাউন্ডেশন পাকিস্তানের একজন ট্রাস্টি হিসাবে দায়িত্ব পালন করছেন। 

তিনি ফেব্রুয়ারি ২০১৮ সালে বিদেশী বিনিয়োগকারীদের চেম্বার অফ কমার্স অ্যান্ড ইন্ডাস্ট্রির সহ-সভাপতি হিসাবে নির্বাচিত হয়েছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাকিস্তানি ব্যবসায়ী
রুবি ভাটিয়া

**রুবি ভাটিয়া** (জন্ম ১লা নভেম্বর ১৯৭৩) হলেন মার্কিন যুক্তরাষ্ট্রের আলাবামার এক ইন্দো-কানাডীয় পরিবারে জন্ম নেওয়া একজন ভিজে, টেলিভিশন অনুষ্ঠান উপস্থাপক এবং অভিনেত্রী।

## প্রথম জীবন এবং পটভূমি
ভাটিয়ার জন্ম কানাডা ভিত্তিক এক পাঞ্জাবি পরিবারে। তাঁর বাবা ও মায়ের নাম যথাক্রমে হরবংশ এবং প্রেমলতা ভাটিয়া। তবে তাঁর ৩ বছর বয়সে তাঁর কাকা ও কাকিমা, যথাক্রমে প্রেম কৃষ্ণ ও সরোজ ভাটিয়া তাঁকে দত্তক গ্রহণ করেছিলেন। তাঁদেরই তিনি বাবা এবং মা বলে ডাকেন। তিনি টরন্টো শহরতলির একটি ছোট্ট শহর অ্যাজাক্স, অন্টারিওতে বেড়ে উঠেন। সেখানে তিনি আর্চবিশপ ডেনিস ও'কনর ক্যাথলিক উচ্চ বিদ্যালয়ে পড়াশোনা করেছেন। তিনি লন্ডনের রয়্যাল একাডেমি অব ডান্সের টরন্টো শাখা থেকে ব্যালে, ট্যাপ, জাজ এবং আধুনিক নৃত্য অধ্যয়ন করেছেন। তিনি চতুর্থ স্তর পর্যন্ত নাচের পরীক্ষা দিয়েছিলেন। একে শিক্ষার ক্ষেত্রে স্নাতক ডিগ্রির সমমান বলে ধরা হয়। তাঁর বাবা-মা তাঁকে বাড়িতে ঘরোয়াভাবে ভারতীয় নৃত্য শিখিয়েছিলেন।

## কর্ম জীবন
ভাটিয়া ১৯৯৩ সালে মিস ইন্ডিয়া কানাডা সৌন্দর্য প্রতিযোগিতা জিতেছিলেন এবং ১৯৯৪ সালে তিনি ভারতে চলে আসেন। এখানে তিনি ফেমিনা মিস ইন্ডিয়া সৌন্দর্য প্রতিযোগিতায় অংশ নিয়েছিলেন। তিনি চ্যানেল ভিয়ের হয়ে ভিজে হয়ে উঠেছিলেন। তিনি* বিপিএল ওয়ে! * এবং ফিল্মফেয়ার পুরস্কার প্রদান অনুষ্ঠানও উপস্থাপন করেছিলেন।

তিনি বেঙ্গালুরুতে রিচার্ড স্টেইনমেটজের সাথে মিস ওয়ার্ল্ড ১৯৯৬ প্রতিযোগিতার উপস্থাপনা করেছেন। ১৯৯৭ সালে, তিনি* [[ইয়ে হ্যায় রাজ]] * অনুষ্ঠান দিয়ে টেলিভিশনে আত্মপ্রকাশ করেছিলেন। তবে তিনি বেশিদিন কাজটি করতে পারেননি এবং মাঝপথে তিনি অনুষ্ঠানটি ছেড়ে দেন। তাঁর পরিবর্তে দীপ্তি ভটনাগর আসেন।

পরে তিনি বেশ কয়েকটি হিন্দি টেলিভিশন ধারাবাহিকে অভিনয় করেন। এর মধ্যে একটি হল *[[কসৌটি জিন্দেগি কে (২০০১ টিভি ধারাবাহিক)|কসৌটি জিন্দেগি কে]]*, এটি একতা কাপুরের বালাজী টেলিফিল্মস তৈরি করেছিল এবং স্টার প্লাস চ্যানেলে সম্প্রচারিত হয়েছিল। তিনি কিছু চলচ্চিত্রেও অভিনয় করে ছিলেন, যার মধ্যে আছে চোরি চোরি চুপকে চুপকে, ম্যাঁয় প্রেম কি দিওয়ানি হুঁ ইত্যাদি।

## ব্যক্তি জীবন
১৯৯৬ সালে ভাটিয়ার প্রথম বিবাহ হয়েছিল প্রয়াত সংগীতশিল্পী নীতিন বালির সাথে। তিন বছর তাঁদের সম্পর্ক ছিল, তারপর ১৯৯৯ সালে তাঁদের বিচ্ছেদ হয়ে যায়। ২০১৮ সালে মুম্বইয়ের একটি সড়ক দুর্ঘটনায় গুরুতর আহত অবস্থায় নীতিন বালির মৃত্যু হয়।  ২০০৯ সালের ডিসেম্বরে তিনি অজিত এস. দত্তকে বিবাহ করেন।

## রুবির পর্দায় প্রকাশ

### চলচ্চিত্র
*২০০১ *[[চোরি চোরি চুপকে চুপকে]]* সংবাদদাতা হিসাবে
*২০০২ *[[বলিউড বাউন্ড]]*  নিজ নামে
*২০০৩ *[[ম্যাঁয় প্রেম কি দিওয়ানি হুঁ]]*  নিজ নামে
*২০০৮ *[[হাল্লা বোল]]*

### টেলিভিশন
*১৯৯৭ *[[ইয়ে হ্যায় রাজ]]*
*১৯৯৯-২০০০ *ডান্স মস্তিয়াঁ*
*২০০৪ *[[তমান্না হাউস]]*  তামান্না হিসাবে
*২০০২-২০০৩ *[[কসৌটি জিন্দেগি কে (২০০১ টিভি ধারাবাহিক)|কসৌটি জিন্দেগি কে]]*  মেনকা হিসেবে

## তথ্যসূত্র

## বহিঃসংযোগ
*



বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় বংশোদ্ভূত কানাডীয় অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:পাঞ্জাবি নারী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:ভারতে কানাডীয় অভিবাসী
গহনা বশিষ্ঠ

**বন্দনা তিওয়ারি**  (জন্ম: ১৬ই জুন ১৯৯৩; তার মঞ্চ নাম **গহনা বশিষ্ঠ** নামে সুপরিচিত) হলেন একজন ভারতীয় অভিনেত্রী, মডেল এবং টেলিভিশন উপস্থাপিকা। একজন মডেল হিসাবে বেশ কয়েকটি প্রতিষ্ঠানের জন্য কাজ করার পরে, একটি অনলাইন প্রতিযোগিতা মিস এশিয়া বিকিনি জয়লাভ করার মাধ্যমে তিনি একজন মডেল হিসেবে অভিষেক করেছিলেন। তিনি এপর্যন্ত ৭০টিরও বেশি বিজ্ঞাপনে মডেল হিসেবে অভিনয় করেছেন। পরে তিনি *ফিল্মি দুনিয়া* নামে একটি চলচ্চিত্রের কেন্দ্রীয় চরিত্রে অভিনয় করার মাধ্যমে চলচ্চিত্র জগতে প্রবেশ করেছিলেন। এছাড়াও তিনি বেশ কিছু তেলুগু চলচ্চিত্রে অভিনয় করেছিলেন, যেখানে তিনি প্রায় সকল চলচ্চিত্রের কেন্দ্রীয় চরিত্রে অভিনয় করেছেন। এছাড়াও, তিনি এএলটিবালাজীর ''গান্দি বাতের'' ৩য় আসরের একটি পর্বে কাজ করেছেন।

## প্রারম্ভিক জীবন
গহনা বশিষ্ঠ ভারতের ছত্তিশগড়ের চিরিমিরির একটি ধর্মীয় ব্রাহ্মণ পরিবারে জন্মগ্রহণ করেছেন। তার মা সীতা তিওয়ারী একজন গৃহিণী এবং তার বাবা রবীন্দ্র তিওয়ারী একজন শিক্ষা কর্মকর্তা ছিলেন। তার এক ছোট বোন নম্রতা এবং দুই ছোট ভাই বেদন্ত এবং সঙ্কল্প তিওয়ারী রয়েছে। তার ঠাকুমা অরেরা কনভেন্ট স্কুলের অবসরপ্রাপ্ত অধ্যক্ষ ছিলেন। তার আসল নাম বন্দনা তিওয়ারী এবং মডেলিং জগতে প্রবেশের পরে তিনি নিজের নাম পরিবর্তন করে গহনা বশিষ্ঠ রাখেন। তার বন্ধুরা তাকে জিন্দেগী নামে ডেকে থাকে। 

## কর্মজীবন
গহনা বশিষ্ঠ ভারতের ছত্তিসগড়ের চিরমিরির এবং মধ্য প্রদেশের ভোপালের স্কুল থেকে তার স্কুল জীবনের পড়াশোনা সম্পন্ন করেছেন। পরে তিনি ভোপালের অল সান্টস কলেজ অফ টেকনোলজি থেকে কম্পিউটার সায়েন্সে ইঞ্জিনিয়ারিং ডিগ্রি অর্জন করেছেন।

তিনি প্রথম একজন টেলিভিশন ব্যক্তিত্ব শাহরিয়ার খানের মাধ্যমে মডেলিংয়ের সাথে পরিচিত হয়েছিলেন, তার পর তিনি মন্টি কার্লো প্রতিষ্ঠানের জন্য তার প্রথম মডেলিংয়ের বিজ্ঞাপন পেয়েছিলেন, তারপরে তিনি একজন মডেল হিসাবে বেশ কয়েকটি বিজ্ঞাপনে কাজ করেছিলেন। পরে তিনি *ফিলিপস এরিনা*, *শেভ্রোলেট ক্রুজ গাড়ি*,  *ড্রিমস্টোন জহরত*, *পলকের শাড়ি*'এবং আরও বেশ কয়েকটি আন্তর্জাতিক ব্র্যান্ডের মডেল হিসাবে কাজ করেছিলেন। এ পর্যন্ত তিনি প্রায় ৭০টির অধিক বিজ্ঞাপনে কাজ করেছিলেন।

২০১২ সালে আয়োজিত মিস এশিয়া বিকিনি প্রতিযোগিতা জয়লাভ করার পর গেহনা বসিস্থ সকলের নজরে এসেছিলেন, যেখানে তিনি হাজার হাজার প্রতিযোগীদের হারিয়েছিলেন। তিনি উক্ত অনলাইন প্রতিযোগিতায় সর্বাধিক সংখ্যক ভোট পেয়েছিলেন এবং ভারতের প্রতিনিধিত্ব করে বিকিনি মডেল হিসাবে নির্বাচিত হয়েছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৯৩-এ জন্ম
বিষয়শ্রেণী:মধ্যপ্রদেশের নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ছত্তিশগড়ের নারী মডেল
বিষয়শ্রেণী:ছত্তিশগড়ের অভিনেত্রী
মীরা বসুদেবন

**মীরা বসুদেবন** (জন্ম: ২৯শে জানুয়ারি ১৯৮২) হলেন একজন ভারতীয় চলচ্চিত্র ও টেলিভিশন অভিনেত্রী, যিনি মালয়ালম, তামিল, হিন্দি এবং তেলুগু ভাষার চলচ্চিত্র এবং টেলিভিশন ধারাবাহিকে অভিনয় করেছেন। তিনি ২০০৬ সালে "সেরা অভিনেত্রী সমালোচক" বিভাগে তামিলনাড়ু রাজ্য চলচ্চিত্র পুরস্কার এবং ২০০৭ সালে "সেরা অভিনেত্রী" বিভাগে কেরল রাজ্য টেলিভিশন পুরস্কার লাভ করেছিলেন।

## প্রারম্ভিক জীবন
মীরা বসুদেবন ১৯৮২ সালের ২৯শে জানুয়ারি তারিখে ভারতের মহারাষ্ট্রের মুম্বাইয়ের একটি তামিল পরিবারে বসুদেবন ও হেমালথের জ্যেষ্ঠ কন্যা হিসাবে জন্মগ্রহণ করেন। তাঁর এক ছোট বোন অশ্বিনী রয়েছে, যিনি সালমান খান অভিনীত *[[জনম সমঝা করো]]*-এর জন্য শিশু শিল্পী হিসাবে খ্যাতি অর্জন করেছিলেন। আর্টস, সাইকোলজি এবং ইংরেজি সাহিত্যে স্নাতক ডিগ্রি অর্জন করার পরে, তিনি একজন সফল মডেল হিসেবে বেশ কয়েকটি টেলিভিশন বিজ্ঞাপনে অভিনয় করেছেন। আইসিসির সেটম্যাক্স ক্যাম্পেইনটি ছিল তার সাফল্যের অন্যতম একটি মোড় এবং এটি তাকে অভিনয় জগতে প্রবেশ করতে দারুণভাবে সহায়তা করেছে।

## পেশা
তিনি ২০০৩ সালে মুক্তিপ্রাপ্ত হিন্দি ব্যঙ্গাত্মক চলচ্চিত্র *রুলস: পেয়ার কা সুপারহিট ফর্মুলা*-এ অভিনয় করার মাধ্যমে চলচ্চিত্র জগতে অভিষেক করেছিলেন; এই চলচ্চিত্রে তিনি মিলিন্দ সোমনের সাথে কাজ করেছিলেন। প্রায় ৫০০ ব্যর্থ স্ক্রিন টেস্টের পরে, প্রহ্লাদ কাক্করের শট সেটট্যাক্স বিজ্ঞাপনে কাজ করেছেন; এই বিজ্ঞাপনটি বছরের সেরা বিজ্ঞাপন প্রচারে পুরস্কার জয়লাভ করেছিল এবং পরিচালক পার্বতী বালাগোপালনের মা তাকে এই বিজ্ঞাপনে দেখে *রুলস: পেয়ার কা সুপারহিট ফর্মুলা*-এ তার অডিশনের ভিডিও খুঁজে বের করেছেন। অতঃপর তেলুগু চলচ্চিত্র *গোলমাল*-এ অভিনয় করেছেন, যেটি তার অভিনীত প্রথম তামিল চলচ্চিত্র ছিল। একই বছর তিনি তার তামিল চলচ্চিত্র জগতে অভিষেক করেছিলেন। তিনি সমুতিরাকানী দ্বারা পরিচালিত *উন্নাই সরনাদিন্তেন*-এ অভিনয় করেছেন। এই চলচ্চিত্রে তিনি ভেঙ্কট প্রভু এবং এস. পি. ব. চরনের সাথে অভিনয় করেছিলেন। এই চলচ্চিত্রে তিনি এক অবিচলিত বালিকা ববির চরিত্রে অভিনয় করেছিলেন, যা সমালোচকদের দ্বারা বেশ প্রশংসিত হয়েছিল এবং এই চলচ্চিত্রে তার অভিনয়ের জন্য তিনি "সেরা অভিনেত্রী" বিভাগে তামিলনাড়ু রাজ্য চলচ্চিত্রের বিশেষ পুরস্কার অর্জন করেছিলেন।

## ব্যক্তিগত জীবন
মীরা বসুদেবন ২০০৫ সালে চিত্রনায়ক অশোক কুমারের ছেলে বিশাল আগরওয়ালের সাথে বিবাহ বন্ধনে আবদ্ধ হয়েছিলেন। ২০১০ সালের জুলাই মাসে তাদের বিবাহের বিচ্ছেদ ঘটে। ২০১২ সালে, তিনি মালয়ালম চলচ্চিত্র অভিনেতা জন কোকেনের সাথে বিবাহ বন্ধনে আবদ্ধ হয়েছিলেন, যার সাথে তাঁর একটি পুত্র অরিহা জন রয়েছে। ২০১৬ সালে এই জুটি আলাদা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:১৯৮২-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের নারী মডেল
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:মালয়ালম টেলিভিশন অভিনেত্রী